**Φοιτητική Ομάδα**

**Εθελοντικής Αιμοδοσίας**

**Πανεπιστημίου Ιωαννίνων**

Η Φοιτητική Ομάδα Εθελοντικής Αιμοδοσίας του Πανεπιστημίου Ιωαννίνων (Φ.Ο.Ε.Α.), σε συνεργασία με το Γενικό Νοσοκομείο Ιωαννίνων Γ. Χατζηκώστα διοργανώνει **Εθελοντική Αιμοδοσία την** **Τρίτη 28 Μαΐου και ώρες 10:00-14:00,** στο χώρο της Πανεπιστημιούπολης Β’ (πρώην Τ.Ε.Ι.) στο εργαστήριο Ανατομίας, απέναντι από το κυλικείο. Παράλληλα με την αιμοδοσία θα γίνεται συλλογή δειγμάτων για δωρεά μυελού των οστών από την ομάδα Dream Team – Χάρισε Ζωή.

Οι ανάγκες για αίμα συνεχίζουν να υπάρχουν και η μόνη λύση είναι ο ίδιος ο άνθρωπος δηλαδή εσύ. Χρειάζονται μόνο 10 λεπτά για βοηθήσεις έως και 3 ανθρώπους!

Και μην ξεχνάς, για να αιμοδοτήσεις χρειάζεται:

1. Να μην έχεις καταναλώσει αλκοόλ την προηγούμενη μέρα.

2. Να κοιμηθείς τουλάχιστον 6 ώρες.

3. Το πρωί να φας ένα ελαφρύ γεύμα, όχι μεσημεριανό.

4. Μία ώρα πριν την αιμοδοσία να μην καπνίσεις.

5. Να έχεις μαζί σου ΑΜΚΑ ή ταυτότητα.

**Γίνε κι εσύ ο ήρωας κάποιου! Δώσε αίμα χάρισε ζωή!**

Σας παρακαλούμε να προωθήσετε τη δράση μας αυτή, καθώς οι ανάγκες των νοσοκομείων της πόλης μας είναι ιδιαίτερα αυξημένες αυτή την περίοδο.

Για οποιαδήποτε διευκρίνιση ή περαιτέρω πληροφορίες για την ομάδα μας μπορείτε να επικοινωνήσετε μαζί μας:

e-mail: foeanews@gmail.com

Facebook: Φοιτητική Ομάδα Εθελοντικής Αιμοδοσίας Πανεπιστημίου Ιωαννίνων

Instagram: f.o.e.a\_uoi

Τηλέφωνο: 6980602709 ( Ψαρρά Δανάη)

Σας ευχαριστούμε εκ των προτέρων, για την πολύτιμη βοήθεια σας!

Με εκτίμηση,

Τα παιδιά της Φ.Ο.Ε.Α.